30.12.2022
DA
Den Europæiske Unions Tidende
C 498/13
of LRAs’ involvement in the reconstruction of Ukraine« (1), der blev offentliggjort i september 2022.
Udvalget mener, at en decentraliseret genopbygningsproces også skaber de bedste forudsætninger for at give de ukrainske borgere et fremtidsperspektiv i deres land og dermed begrænse yderligere indvandringsstrømme.
Samtidig afviser RU kunstige hindringer for ukrainske borgeres indvandring og anmoder om, at der snarest overvejes en revision af Rådets direktiv 2001/55/EF (2) om midlertidig beskyttelse med henblik på at give flygtninge en opholdsgaranti på mere end tre år;
6. glæder sig over Det Europæiske Råds beslutning om at give Ukraine status som kandidatland.
Statussen som kandidatland bør være drivkraften bag en ny indsats for at skabe reformer fra den ukrainske administrations side, og genopbygningen bør være en mulighed for yderligere tilnærmelse til EU's standarder og politikker.
På den baggrund understreger RU, at associeringsaftalen mellem Ukraine og EU allerede omfatter ca. 70 % af EU-retten.
Udvalget forventer, at Ukraine fortsætter sin bekæmpelse af korruption, som Kommissionen i sin udtalelse om Ukraines ansøgning om medlemskab af Den Europæiske Union har udpeget som et af de syv områder, hvor der er behov for presserende reformer (3), og som vil blive vurderet ved udgangen af 2022.
Reformerne bør også stille garantier for en gennemsigtig og retfærdig fordeling af støttemidlerne;
7. understreger, at udvalget, også inden for rammerne af et blandet rådgivende udvalg, kunne iværksætte foranstaltninger til navnlig at forberede tilnærmelsen til EU's lovgivning om samhørighedspolitik og støtte kapacitetsopbygning og god regeringsførelse gennem peerlæring og udveksling af bedste praksis.
Generelle principper for genopbygningen af Ukraine 8.
Det Europæiske Regionsudvalg glæder sig over Luganoerklæringen, som anerkender det ukrainskledede udkast til genopretnings- og udviklingsplanen som en overordnet ramme for genopretningsprocessen, der skaber mulighed for koordineret deltagelse af flere interessenter og partnerskaber;
9. opfordrer det internationale samfund til med EU i spidsen at etablere en effektiv koordineringsplatform mellem Ukraines regering og alle landets bilaterale og multilaterale partnere, organisationer og internationale finansielle institutioner og donorer til udarbejdelse og gennemførelse af Ukraines genopretnings- og udviklingsplan.
Udvalget mener, at Kommissionens plan om at oprette en genopbygningsplatform for Ukraine, som koordinerer al donorfinansiering af landets genopbygning, er afgørende i denne henseende, forudsat at platformen fuldt ud integrerer partnerskabsprincippet og inddrager alliancen af byer og regioner for genopbygning af Ukraine som en fuldgyldig partner i alle faser af planlægnings- og gennemførelsesfaserne;
10. er enig i synspunktet om, at processen med at genopbygge Ukraine bør deles op, både med hensyn til tidsplan, sikkerhedsrisiko og regional eksponering for krigen samt særlige samhørighedsudfordringer (4).
Den første fase, som formentlig skal foregå, mens krigen endnu udkæmpes, bør bestå af et nødberedskab, mens den anden fase bør målrettes genopbygningen af kritisk infrastruktur og kritiske tjenester, og den tredje fase skal bane vejen for langsigtet bæredygtig vækst.
I alle disse tre faser af genopbygningen er det vigtigt, at der er fokus på kapacitetsopbygning i kommunerne med henblik på at sætte de lokale myndigheder i Ukraine i stand til selv at kunne koordinere genopbygningen på deres område;
11. opfordrer EU og andre internationale donorer, herunder de enkelte medlemsstater, til i den første fase at yde øjeblikkelig nødhjælp for at hjælpe Ukraines befolkning med at komme sikkert gennem den kommende vinter.
I regionerne i frontlinjen bør denne finansiering være rettet mod humanitær bistand (mad, brændstof, medicin, systemer for drikkevand og behandling af drikkevand osv.), tilvejebringelse af midlertidige boliger (telte, præfabrikerede huse, fyringsanlæg osv.), minerydning samt logistisk støtte til at bevare forbindelserne mellem disse regioner såvel som tilvejebringelse af nødvendige køretøjer såsom busser, ambulancer, brandbiler, lastbiler, gravemaskiner osv.
I relativt sikre regioner og regioner, som ligger forholdsvis langt fra kamphandlinger, bør der ydes teknisk støtte til at tilvejebringe tjenester, give husly til og integrere internt fordrevne flygtninge, til flytning af industriel kapacitet og til sikring af transportkorridorer for humanitær bistand ind i landet og ukrainsk eksport ud af landet;
(1) (2) (3) (4)
https://cor.europa.eu/da/engage/studies/Pages/default.aspx?from=01/01/2022&to=01/01/2023 Rådets direktiv 2001/55/EF af 20. juli 2001 om minimumsstandarder for midlertidig beskyttelse i tilfælde af massetilstrømning af fordrevne personer og om foranstaltninger, der skal fremme en ligelig fordeling mellem medlemsstaterne af indsatsen med hensyn til modtagelsen af disse personer og følgerne heraf (EFT L 212 af 7.8.2001, s. 12).
Kommissionens udtalelse om Ukraines ansøgning om medlemskab af Den Europæiske Union, 17. juni 2022, COM(2022) 407. Jf.
Blueprint for the Reconstruction of Ukraine: https://cepr.org/publications/books-and-reports/blueprint-reconstruction-ukraine.